Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Нена Велковска со службена легитимација број 28-0021 и Александра Божиновска со службена легитимација број 28-0011 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Град Скопје, со седиште на ул. ,,Никола Вапцаров,, застапуван од ВД директор Љиридон Бафтији, и со Записник ИП1 број 16-67 од 07.02.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021 ,294/2021,99/2022 и 236/2022) го донесе следното

**Р Е Ш Е Н И Е**

Се наредува на Ведат Берати, Раководител на Службата за услуги и права од парична помош на подрачје на општините Гази Баба, Илинден, Арачиново и Петровец при ЈУ Меѓуопштински центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во определените рокови:

1.Центарот, во предметот на корисникот на гарантирана минимална помош З. Л. да го преиспита решението бр. УП 1 3147-3666/19 од 17.06.2019 година и да донесе ново решение со кое ќе го замени претходното решение донесено во спротивност со закон или друг пропис, согласно член 359 од Законот за социјалната заштита и член 3 став 1 и член 15 од Законот за социјална сигурност за старите лица.

**Рокот за извршување на изречената инспекциска мерка изнесува 30 дена од денот на приемот на решението**

2., Центарот во предметот на корисникот на правото на гарантирана минимална помош З.Л.со решение бр. УП 3147-3666/19 од 17.06.2019 година, по службена должност повремено, а најмалку еднаш годишно да го преиспитува постоењето на фактите и условите за стекнување и користење на правото, односно да ја утврдува потребата за остварување и користење на правото врз основа на извршен непосреден увид во домаќинството на корисникот и доколку утврди дека истите се променети да донесува ново решение, во согласност со член 273 и член 274 став 2 од Законот.

**Рокот за извршување на изречената инспекциска мерка изнесува 30 дена од денот на приемот на решението**

3. Центарот во предметот на корисникот на правото на гарантирана минимална помош З.Л. со решение бр. УП 3147-3666/19 од 17.06.2019 година да изврши усогласување на висината на гарантирана минимална помош со порастот на трошоците на живот за претходната година објавени од Државниот завод за статистика во јануари во тековната година за 2020, 2021 и 2022 година во согласност со член 31 став 2 од Законот.

**Рокот за извршување на изречената инспекциска мерка изнесува 30 дена од денот на приемот на решението**

 4. Раководителот на службата е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 од Законот за социјалната заштита, преку инспекторите за социјална заштита Нена Велковска со службена легитимација број 28-0021 и Александра Божиновска со службена легитимација број 28-0011 изврши вонреден инспекциски надзор над субјектот ЈУ Меѓуопштински центар за социјална работа на Град Скопје со седиште на ул. ,,Никола Вапцаров,, бр.11, Скопје, во Службата за услуги и права од парична помош на подрачје на општините Гази Баба, Илинден, Арачиново и Петровец, застапувана од Ведат Берати, Раководител на Службата со овластување и состави Записник ИП1 број 16-67 од 07.02.2023 година, во кој се констатирани недостатоци и неправилности во постапката за остварување и користење на правото на гарантирана минимална помош во предметот на корисникот З.Л.по поднесената иницијатива за спроведување на вонреден инспекциски надзор.

   За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-67 од 07.02.2023 година.

 Инспектори за социјална заштита

 Нена Велковска

 Александра Божиновска